KOMMISSIONENS BESLUTNING af 4. september 1996 om dyresundhedsmæssige betingelser og udstedelse af sundhedscertifikat for indførsel til EF af hingstesæd (Tekst af betydning for EØS) (96/539/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), senest ændret ved Kommissionens beslutning 95/176/EF (2), særlig artikel 11, stk. 2, artikel 17 og 18, og

ud fra følgende betragtninger:

Kommissionens beslutning 94/63/EF (3) indeholder en foreløbig liste over tredjelande, hvorfra medlemsstaterne tillader indførsel af sæd, æg og embryoner af får, geder og heste samt æg og embryoner af svin;

der skal fastsættes dyresundhedsmæssige betingelser og bestemmelser om udstedelse af sundhedscertifikat for indførsel til EF af frisk, kølet og frosset hingstesæd i henhold til direktiv 92/65/EØF;

visse smitsomme hestesygdomme kan overføres via sæd; derfor skal der udføres særlige dyresundhedsmæssige prøver for disse sygdomme i henhold til særlige prøveprogrammer, som afspejler, hvor donorhingstene har opholdt sig før og i sædopsamlingsperioden;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne tillader indførsel af frisk, kølet og frosset hingstesæd, der opfylder kravene i det sundhedscertifikat, der er vist i bilaget, og som er ledsaget af et sådant behørigt udfyldt certifikat.

Artikel 2

Denne beslutning anvendes fra den 1. oktober 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 14. 9. 1992, s. 54.

(2) EFT nr. L 117 af 24. 5. 1995, s. 23.

(3) EFT nr. L 28 af 2. 2. 1994, s. 47.

BILAG

>REFERENCE TIL EN FILM>

>START GRAFIK>

(1) Det ikke gældende overstreges.

(2) Datoen indsættes.

(3) De programmer, der ikke er relevante for sendingen, overstreges.

(4) Underskrift og stempel skal være i en farve, som afviger fra den øvrige tekst.

13. Undertegnede embedsdyrlæge i .................... (eksportlandets navn) har læst og er bekendt med Rådets direktiv 92/65/EØF som ændret og erklærer nedenstående:

13.1. Sædopsamlingsstationen, hvor ovennævnte sæd til udførsel til EF er opsamlet, behandlet og opbevaret:

13.1.1. er godkendt og under tilsyn af myndighederne i henhold til kapitel I i bilag D til direktiv 92/65/EØF

13.1.2. ligger i eksportlandet, eller hvis det drejer sig om regionalisering i henhold til artikel 13 i Rådets direktiv 90/426/EØF, i en del af dette (1), som på tidspunktet for sædopsamlingen indtil afsendelsen har været fri for:

- afrikansk hestepest, jf. EF-lovgivningen

- venezuelansk hesteencephalitis i to år

- snive i seks måneder

- ondartet beskelersyge (dourine) i seks måneder

13.1.3. har i de sidste 30 dage før sædopsamlingen frem til afsendelsen ikke været omfattet af forbud af dyresundhedsmæssige årsager, i hvilken forbindelse der blev fastsat en af følgende betingelser:

13.1.3.1. Hvis ikke alle dyr af modtagelige arter på bedriften blev slagtet, varede forbuddet i:

- seks måneder fra det tidspunkt, hvor de heste, som var smittet med hesteencephalitis blev slagtet

- en periode, som kræves til to Coggins-test med negativt resultat udført med tre måneders mellemrum på de tilbageværende dyr, efter at de dyr, som var smittet med infektiøs anæmi, er blevet slagtet

- seks måneder i forbindelse med vesikulær stomatitis

- en måned fra det sidste registrerede tilfælde i forbindelse med rabies

- 15 dage fra det sidste registrerede tilfælde i forbindelse med miltbrand.

13.1.3.2. Hvis alle dyr af modtagelige arter på bedriften er blevet slagtet og staldene desinficeret, varede forbuddet i 30 dage, eller 15 dage i forbindelse med miltbrand, fra det tidspunkt hvor staldene var blevet behørigt desinficeret, efter at dyrene var destrueret

13.1.4. har i de sidste 30 dage før sædopsamlingen indtil afsendelsen kun omfattet heste, som var fri for kliniske tegn på equin arteritis og kontagiøs equin metritis.

13.2. Før indsættelsen på sædopsamlingsstationen har donorhingstene og eventuelle andre heste:

13.2.1. i tre måneder (eller siden indsættelsen, hvis de er blevet importeret direkte fra en EF-medlemsstat i tremåneders perioden) til stadighed opholdt sig på eksportlandets område eller en del af dets område i tilfælde af regionalisering (1), og i den periode har eksportlandet været fri for:

- afrikansk hestepest, jf. EF-lovgivningen

- venezuelansk hesteencephalitis i to år

- snive i seks måneder

- ondartet beskelersyge (dourine) i seks måneder

13.2.2. enten oprindelse i eksportlandet, som på tidspunktet for indsættelsen på opsamlingsstationen, har været fri for vesikulær stomatitis i seks måneder, eller

de er blevet undersøgt for vesikulær stomatitis ved en virusneutralisationsprøve på en blodprøve udtaget den .................... (2) senest 14 dage forud for indsættelsen på stationen med negativt resultat ved en serumfortynding på 1:12 (1)

13.2.3. oprindelse på bedrifter, der på tidspunktet for indsættelsen på stationen opfyldte kravene i punkt 13.1.3.

13.3. Ovennævnte sæd er opsamlet fra donorhingste, der:

13.3.1. på opsamlingstidspunktet ikke har vist kliniske tegn på infektiøse eller kontagiøse sygdomme

13.3.2. i mindst 30 dage før sædopsamlingen ikke er blevet brugt til naturlig bedækning

13.3.3. i de sidste 30 dage før sædopsamlingen er blevet holdt på bedrifter, hvor ingen dyr af hestefamilien har vist kliniske tegn på equin viral arteritis

13.3.4. i de sidste 60 dage før sædopsamlingen har opholdt sig på bedrifter, hvor ingen dyr af hestefamilien har vist kliniske tegn på kontagiøs equin metritis

13.3.5. mig bekendt, og så vidt jeg har kunnet konstatere, ikke har været i kontakt med heste, der lider af en infektiøs eller kontagiøs sygdom, i de sidste femten dage før sædopsamlingen

13.3.6. har været underkastet følgende dyresundhedsmæssige prøver, der er gennemført på et laboratorium, som er anerkendt af myndighederne, i overensstemmelse med et prøveprogram som beskrevet i punkt 13.3.7:

13.3.6.1. en agargelimmunudiffusionsprøve (Coggins test) for equin infektiøs anæmi med negativt resultat

13.3.6.2. en serumneutralisationsprøve for equin viral arteritis med negativt resultat ved en serumfortynding på 1:4

eller

en virusisolationsprøve for equin viral arteritis, der er udført med negativt resultat på en aliquot af hele sædmængden

13.3.6.3. en prøve for kontagiøs equin metritis, der er udført ved to lejligheder med syv dages mellemrum ved isolering af Taylorella equigenitalis fra præejakulationsvæske eller en sædprøve og fra genitalsvaberprøver, der mindst er taget fra forhuden, urethra og fossa urethrae med negativt resultat i hvert enkelt tilfælde

13.3.7. har været underkastet et af følgende prøveprogrammer (3):

13.3.7.1. Donorhingsten har til stadighed opholdt sig på opsamlingsstationen i mindst 30 dage før sædopsamlingen og i opsamlingsperioden, og ingen heste på opsamlingsstationen har på noget tidspunkt været i direkte kontakt med heste med lavere sundhedsstatus end donorhingstene.

De prøver, der kræves i punkt 13.3.6 er blevet udført på prøver udtaget den .................... (2) og den .................... (2) tidligst 14 dage efter periodens påbegyndelse og i hvert fald ved avlssæsonens påbegyndelse

13.3.7.2. Donorhingsten har ikke til stadighed opholdt sig på opsamlingsstationen, eller andre heste på opsamlingsstationen har været i direkte kontakt med heste med lavere sundhedsstatus end donorhingstene.

De prøver, der kræves i punkt 13.3.6 er blevet udført på prøver udtaget den .................... (2) og den .................... (2) inden for de sidste 14 dage før den første sædopsamling og i hvert fald ved avlssæsonens begyndelse.

Den prøve, der kræves i punkt 13.3.6.1 er senest blevet udført på en blodprøve udtaget højst 120 dage før sædopsamlingen den .................... (2).

Den prøve, der kræves i punkt 13.3.6.2 er senest enten blevet udført højst 30 dage før sædopsamlingen den .................... (2) (1)

eller

det er bekræftet, at hingsten, der er seropositiv for equin viral arteritis, ikke er virusudskiller, ved en virusisolationsprøve, som blev udført højst et år før sædopsamlingen den .................... (2) (1).

13.3.7.3. De prøver, der kræves i punkt 13.3.6 er blevet udført i den 30 dages opbevaringsperiode, der er obligatorisk for frosset sæd, og tidligst 14 dage efter sædopsamlingen på prøver udtaget den .................... (1) og den .................... (1).

13.4. Ovennævnte sæd er blevet opsamlet, behandlet, opbevaret og transporteret i henhold til kapitel II og III i bilag D til direktiv 92/65/EØF

Udfærdiget i , den

(Embedsdyrlægens underskrift)

Stempel (4)

(Navn og stilling med blokbogstaver)

>SLUT GRAFIK>